2023 7 4
LT
Europos Sąjungos oficialusis leidinys
C 236/13
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.11082 – ARP / GRI / JV) Bylą numatoma nagrinėti supaprastinta tvarka (Tekstas svarbus EEE)
(2023/C 236/05)
1.
2023 m. birželio 27 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Agencja Rozwoju Przemysłu S.A.“ (toliau – ARP) (Lenkija), kurią galiausiai kontroliuoja Lenkijos valstybė, — „GRI Renewable Industries, S.L.“ (toliau – GRI) (Ispanija), kurios galutinę kontrolę bendrai vykdo „Acek Group“ ir „Mitsui Group“.
Įmonės ARP ir GRI įgis, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą bendrosios įmonės kontrolę.
Koncentracija vykdoma perkant įsteigtos naujos bendrosios įmonės akcijas.
2.
Įmonių verslo veikla:
— ARP pasaulinė veikla – nuo portfeliui priklausančių įmonių ir turto valdymo iki kultūros paveldo išsaugojimo.
ARP per patronuojamąją įmonę taip pat užsiima sausumos vėjo jėgainių bokštų gamyba ir platinimu; — GRI išskirtinai užsiima vėjo turbinoms skirtų metalinių sudedamųjų dalių gamyba ir tiekimu, t. y.
GRI gamina vėjo jėgainių bokštus (sausumoje ir jūroje), junges ir liejinius.
GRI vykdo veiklą pasauliniu mastu.
3.
Bendros įmonės (JV) verslo veikla bus ši: jūros vėjo jėgainių gamyklos, numatytos Gdankse (Lenkija), parengimas, statyba ir eksploatavimas.
4.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
5.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.